CELEX: 22019D1074
Language: ro
Date: 2017-09-22 00:00:00
Title: Decizia nr. 186/2017a Comitetului mixt al SEE din 22 septembrie 2017 de modificare a anexei XVII (Proprietatea intelectuală) la Acordul privind SEE [2019/1074]

27.6.2019   
               
               
                  RO
               
               
                  Jurnalul Oficial al Uniunii Europene
               
               
                  L 174/57
               
            
         DECIZIA NR. 186/2017A COMITETULUI MIXT AL SEE
         din 22 septembrie 2017
         de modificare a anexei XVII (Proprietatea intelectuală) la Acordul privind SEE [2019/1074]
         COMITETUL MIXT AL SEE,
         având în vedere Acordul privind Spațiul Economic European („Acordul privind SEE”), în special articolul 98,
         întrucât:
         
                     (1)
                  
                  
                     Directiva 2014/26/UE a Parlamentului European și a Consiliului din 26 februarie 2014 privind gestiunea colectivă a drepturilor de autor și a drepturilor conexe și acordarea de licențe multiteritoriale pentru drepturile asupra operelor muzicale pentru utilizare online pe piața internă (1) trebuie încorporată în Acordul privind SEE.
                  
               
                     (2)
                  
                  
                     Prin urmare, anexa XVII la Acordul privind SEE ar trebui modificată în consecință,
                  
               ADOPTĂ PREZENTA DECIZIE:
         
            Articolul 1
            În anexa XVII la Acordul privind SEE, după punctul 10 (Directiva 2012/28/UE a Parlamentului European și a Consiliului) se introduce următorul punct:
            
                        „11.
                     
                     
                        
                           32014 L 0026: Directiva 2014/26/UE a Parlamentului European și a Consiliului din 26 februarie 2014 privind gestiunea colectivă a drepturilor de autor și a drepturilor conexe și acordarea de licențe multiteritoriale pentru drepturile asupra operelor muzicale pentru utilizare online pe piața internă (JO L 84, 20.3.2014, p. 72).
                        În sensul prezentului acord, dispozițiile directivei se citesc cu următoarea adaptare:
                        
                                    (a)
                                 
                                 
                                    La articolul 32 din directivă, termenii «articolele 101 și 102 din TFUE» se citesc «articolele 53 și 54 din Acordul privind SEE».
                                 
                              
                                    (b)
                                 
                                 
                                    Statele membre ale AELS au dreptul de a participa pe deplin la lucrările grupului de experți instituit prin articolul 41 din directivă și, cu excepția dreptului de vot, au în cadrul acestuia aceleași drepturi și obligații ca și statele membre ale UE.
                                 
                              
                                    (c)
                                 
                                 
                                    La articolul 5 alineatul (8), în ceea ce privește statele membre ale AELS, termenii «până la 10 octombrie 2016» se citesc «în termen de șase luni de la data intrării în vigoare a Deciziei nr. 186/2017 a Comitetului mixt al SEE din 22 septembrie 2017».
                                 
                              
                                    (d)
                                 
                                 
                                    La articolul 31, în ceea ce privește statele membre ale AELS, termenii «până la 10 aprilie 2017» se citesc «în termen de un an de la data intrării în vigoare a Deciziei nr. 186/2017 a Comitetului mixt al SEE din 22 septembrie 2017».
                                 
                              
                                    (e)
                                 
                                 
                                    La articolul 36 alineatul (3), în ceea ce privește statele membre ale AELS, termenii «10 aprilie 2016» se citesc «data intrării în vigoare a Deciziei nr. 186/2017 a Comitetului mixt al SEE din 22 septembrie 2017».
                                 
                              
                                    (f)
                                 
                                 
                                    La articolul 38 alineatul (3), în ceea ce privește statele membre ale AELS, termenii «până la 10 octombrie 2017» se citesc «în termen de 18 luni de la data intrării în vigoare a Deciziei nr. 186/2017 a Comitetului mixt al SEE din 22 septembrie 2017».
                                 
                              
                                    (g)
                                 
                                 
                                    La articolul 39, în ceea ce privește statele membre ale AELS, termenii «10 aprilie 2016» se citesc «data intrării în vigoare a Deciziei nr. 186/2017 a Comitetului mixt al SEE din 22 septembrie 2017».
                                 
                              
                                    (h)
                                 
                                 
                                    La articolul 43, în ceea ce privește statele membre ale AELS, termenii «10 aprilie 2016» se citesc «data intrării în vigoare a Deciziei nr. 186/2017 a Comitetului mixt al SEE din 22 septembrie 2017».”
                                 
                              
                  
         
            Articolul 2
            Textele Directivei 2014/26/UE în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
         
         
            Articolul 3
            Prezenta decizie intră în vigoare la 23 septembrie 2017, cu condiția să se fi efectuat toate notificările prevăzute la articolul 103 alineatul (1) din Acordul privind SEE (*1).
         
         
            Articolul 4
            Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
         
         
            Adoptată la Bruxelles, 22 septembrie 2017.
            
               
                  Pentru Comitetul mixt al SEE
               
               
                  Președintele
               
               Sabine MONAUNI
            
         
         
            (1)  JO L 84, 20.3.2014, p. 72.
         
            (*1)  Au fost semnalate obligații constituționale.